CELEX: 62013TN0366
Language: sl
Date: 2013-07-12 00:00:00
Title: Zadeva T-366/13: Tožba, vložena 12. julija 2013 – Francija proti Komisiji

31.8.2013   
            
            
               SL
            
            
               Uradni list Evropske unije
            
            
               C 252/42
            
         Tožba, vložena 12. julija 2013 – Francija proti Komisiji
   (Zadeva T-366/13)
   2013/C 252/70
   Jezik postopka: francoščina
   
      Stranki
   
   
      Tožeča stranka: Francoska republika (zastopniki: E. Belliard, G. de Bergues, D. Colas in N. Rouam, agenti)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               v celoti razglasi za ničen Sklep Evropske komisije št.o C(2013) 1926 final z dne 2. maja 2013 o državni pomoči št.o SA.22843 2012, ki jo je Francija izvajala v korist družb Société Nationale Corse Méditerranée in Compagnie Méridionale de Navigation;
            
         
               —
            
            
               Komisiji naloži plačilo stroškov.
            
         
      Tožbena razloga in bistvene trditve
   
   V svoji tožbi tožeča stranka predlaga razglasitev ničnosti Sklepa Komisije C(2013) 1926 final z dne 2. maja 2013 s katerim je Komisija naprej za državne pomoči opredelila finančna nadomestila, izplačana družbama Société Nationale Corse Méditerranée (SNCM) in Compagnie Méridionale de Navigation (CNM) iz naslova opravljanja storitev pomorskega prevoza med Marsejem in Korziko za leta 2007-2013 v okviru pogodbe o opravljanju javne službe. Potem je Komisija za združljive s skupnim trgom razglasila nadomestila, plačana družbama SNCM in CNM za prevozne storitve, opravljene v celotnem letu (v nadaljevanju: osnovna storitev), za nezdružljive s skupnim trgom pa je razglasila nadomestila, plačana iz naslova storitev, ki so bile opravljane v času večjega obsega prometa, ki je za Božič, februarja, pomladi-jeseni in/ali poleti (v nadaljevanju: dopolnilna storitev). Nazadnje je Komisija odredila, da se izterja vračilo pomoči, ki so bile razglašene za nezdružljive z notranjim trgom [zadeva državna pomoč SA.22843 2012/C (ex 2012/NN)].
   Tožeča stranka v utemeljitev tožbe navaja dva razloga.
   
               1.
            
            
               Prvi tožbeni razlog, ki obsega dva dela, je kršitev pojma državna pomoč v smislu člena 107(1) PDEU, saj je Komisija nadomestila, izplačana družbama SNCM in CNM, opredelila za državne pomoči, ker naj ne bi bila v celoti izpolnjena prvo in četrto merilo iz sodbe Sodišča z dne 24. julija 2003 v zadevi Altmark Trans in Regierungspräsidium Magdeburg (C-280/00, Recueil str. I-7747).
               
                           —
                        
                        
                           V okviru prvega dela tega tožbenega razloga tožeča stranka navaja, da izpodbijana odločba krši pojem državne pomoči, ker je Komisija štela, da prvo merilo iz sodbe Altmark deloma ni bilo izpolnjeno. Glede tega tožeča stranka navaja, da:
                           
                                       —
                                    
                                    
                                       prvič, je Komisija s tem, da je razlikovala med osnovno storitvijo in dopolnilno storitvijo napačno ugotovila dejansko stanje in napačno uporabila pravo ter kršila široko polje proste presoje, ki ga imajo države članice za opredelitev storitev v splošnem ekonomskem interesu;
                                    
                                 
                                       —
                                    
                                    
                                       drugič, v celoti gledano, storitve, ki so predmet pogodbe o opravljanju javne službe, sklenjene med družbama SNCM in CNM, na eni strani, in Office des Transports de la Corse in Collectivité territoriale de Corse, na drugi strani, predstavljajo storitve v splošnem ekonomskem interesu in da ta pogodba izpolnjuje prvo merilo iz sodbe Altmark; –
                                    
                                 
                                       —
                                    
                                    
                                       tretjič, tudi če je treba osnovno storitev ločiti od dopolnilne storitve, dopolnilna storitev enako kot osnovna storitev predstavlja storitev v splošnem ekonomskem interesu in izpolnjuje prvo merilo iz sodbe Altmark, ker obstaja dejanska potreba po javni službi zaradi nezadostnosti rednih prevoznih storitev v položaju svobodne konkurence;
                                    
                                 
                     
                           —
                        
                        
                           V okviru drugega dela tega tožbenega razloga tožeča stranka navaja, da izpodbijan sklep krši pojem državne pomoči, ker je Komisija štela, da ni izpolnjeno četrto merilo iz sodbe Altmark. Tožeča stranka meni, da je postopek oddaje naročila v zvezi s pogodbo za opravljanje javne službe omogočil zagotovitev učinkovite konkurence in torej izbiro ekonomsko najugodnejše ponudbe za lokalno skupnost.
                        
                     
         
               2.
            
            
               Drugi tožbeni razlog se uveljavlja podredno in je kršitev člena 106(2) PDEU, saj je Komisija štela, da so nadomestila, ki so bila družbi SNCM plačana iz naslova dopolnilne storitve nezdružljiva z notranjim trgom, ker naj ta storitev ne bi predstavljala storitve v splošnem ekonomskem interesu.